BACK TO 2000's diskoteka
2026-04-24 20:00 - 23:59 (Europe/Vilnius) | Kretingos kultūros centras, J. Pabrėžos g. 1,, Kretinga, 97129, Lietuva
BACK TO 2000’s – PASKUTINĖ ŠIO SEZONO DISKOTEKA!
Laikas paskutiniam šio sezono sugrįžimui į 2000-uosius! Jei dar nebuvai – dabar tikrai verta ateiti. O jei buvai – žinai, kad praleisti negalima.
Sugrįžtam į laikus, kai: „majakiukai“ reiškė daugiau nei žodžiai grojo „The best hits“ kompaktai o šokių aikštelė buvo geriausia vieta susitikti
Už DJ pulto – DJ REMGY (London)Legendinis vardas, kadaise karaliavęs „Devinto dangaus“ šokių aikštelėje Kretingoje!
Balandžio 24 d. 20:00–00:00 val. Kretingos rajono kultūros centras
N-20 Bilieto kaina – 5 €
Grįžtam į 2000-uosius dėl muzikos ir šokių – ne dėl rūpesčių.Organizatoriai pasilieka teisę neįleisti asmenų, galinčių trikdyti vakarėlio atmosferą.
Paskutinis šansas šį sezoną pašokti taip, kaip anksčiau. Susitinkam šokių aikštelėje!

#NLBS. Gintarės Aukselės knygos „LRezidentė“ pristatymas
2026-04-25 15:00 - 16:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su Gintare Auksele, kurios debiutinė knyga „LRezidentė“ atskleidžia jaunos gydytojos kasdienybę, profesinius iššūkius ir žmogiškas patirtis medicinos pasaulyje.
Gintarė Aukselė – gydytoja neurologė, psichoterapeutė ir aštriu žvilgsniu kasdienybę fiksuojanti tinklaraščio „LRezidentė“ autorė. Jos debiutinėje knygoje „LRezidentė“ skaitytojai supažindinami su jaunos gydytojos Ievos pasauliu – kupinu iššūkių, paradoksų ir labai žmogiškų patirčių.
Ieva – tai veikėja, kurioje atsiskleidžia visa rezidentūros realybė: nuo netikėtų situacijų ir vidinių abejonių iki mažų pergalių, kurios leidžia judėti pirmyn. Čia telpa ir skubotai šildomi pietūs, ir pamiršti paskyrimai, ir ilgos naktinės budėjimų valandos.
Kviečiame į susitikimą, kuriame medicina susipins su ironija, o kasdienės gydytojų patirtys virs atviromis, kartais kandžiomis, bet visuomet atpažįstamomis istorijomis.
Renginio metu:

išgirsite, kaip gimė knygos istorijos ir kiek jose tikrų patirčių,
sužinosite, kaip keičiasi požiūris į profesiją laikui bėgant,
kalbėsimės apie gydytojų kasdienybę – tarp atsakomybės, rutinos ir pašaukimo,
diskutuosime, kaip sudėtingose situacijose išlaikomas profesionalumas ir vidinė motyvacija.

Tai susitikimas tiems, kuriems įdomu, kas slypi už baltų chalatų – su humoru, atvirumu ir be pagražinimų.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

KRETINGA RIDERS 2026. Moto sezono atidarymas
2026-04-26 13:30 - 16:00 | Kretingos kultūros centras, J. Pabrėžos g. 1,, Kretinga, 97129, Lietuva
KRETINGA RIDERS 2026 – moto sezono atidarymas!
Kviečiame visus moto mylėtojus į tradicinę sezono atidarymo šventę Kretingoje! Susitikime, užveskime variklius ir kartu atidarykime naują sezoną!
Balandžio 26 d. (sekmadienis) 13:00 val.
Startas: Kretingos miesto Rotušės aikštė Kolonos važiavimas: didelis ratas aplink miestą Finišas: Vasaros estrada
Estradoje Jūsų lauks: Moto-akrobato Virginijaus Žukausko pasirodymas Atlikėja Indrė su KRKC roko grupe DJ Foodtruck’ai Smagios veiklos ir gera bendraminčių atmosfera
Registracija: https://tinyurl.com/kretingariders26
Renginys nemokamas
Pasimatome kelyje – tegul Kretinga pajunta variklių gausmą!

#NLBS. Edukacija „Skaityk tarp eilučių: bibliotekos atradėjai“
2026-04-28 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus į edukaciją „Skaityk tarp eilučių: bibliotekos atradėjai“, kurioje mažieji taps tikrais bibliotekos tyrinėtojais ir galės kurti savo svajonių biblioteką – įdomią, jaukią ir pilną nuotykių.
Edukacijoje vaikų lauks smagios kūrybinės veiklos, žaidimai ir galimybė pažvelgti į biblioteką kitaip – net ir tokią, kuri įsikūrusi erdvėlaivyje ar pilna šikšnosparnių!
Ateik, kurk, svajok ir atrask biblioteką iš naujo!
Nacionalinės Lietuvos bibliotekų savaitės „Skaityk tarp eilučių“ renginys.
Registracija ir informacija telefonu 0 445 72 135 arba elektroniniu paštu simona.gagailaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo klubo „YAP“ susitikimas
2026-04-28 16:00 - 17:00, 2026-05-12 16:00 - 17:00, 2026-05-19 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame prisijungti prie jaunimo klubo „YAP“ susitikimų Jaunimo edukacijos erdvėje – vietoje, kur gimsta idėjos, mezgasi draugystės ir stiprėja jaunimo balsas.
Kartą per savaitę, antradieniais, vykstantys susitikimai yra nenuobodūs, kupini staigmenų, atvirų pokalbių ir prasmingų veiklų. „Kretinga – Lietuvos jaunimo sostinė 2025“ savanoriai neišsiskirstė – jie ir toliau aktyviai planuoja veikti, įsitraukti bei būti ten, kur reikia pagalbos ar idėjų realizavimo.
Rankų sudėję tikrai nebūsime. Siekiame būti matomi ir girdimi, kurti, inicijuoti pokyčius ir atstovauti jaunimo interesams. Prisijunk ir tapk jaunimo bendruomenės dalimi, kurioje tavo balsas svarbus.
Informacija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Auksinis protas“: S25E16
2026-04-28 19:00 - 21:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
„Auksinis protas“ Kretingoje! Nuo sausio 13 d. iki balandžio 28 d. kiekvieną antradienį 19 val. kviečiame dalyvauti 25-ajame „Auksinio proto“ gyvų žaidimų sezone, kuris truks net 16 savaičių.
Tai puiki proga pasitikrinti žinias, patirti intelektualių iššūkių, pasimėgauti smagia atmosfera ir susitikti su bendraminčiais. Suburkite komandą ir įsitraukite į vieną populiariausių protų mūšių Lietuvoje!
Neturite komandos? Ne bėda – registruokitės vienas, o mes padėsime surasti komandą ir prisijungti prie žaidimo.
Registracija el. paštu birute.naujokaitiene@kretvb.lt
Prisijungti galima bet kuriuo metu – nepraleiskite progos tapti „Auksinio proto“ sezono dalimi Kretingoje.
Registruokite savo komandą ir žaiskite – laukia azartas, žinios ir gera nuotaika!
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Mamų ir vaikų rytmečiai
2026-04-29 10:15 - 12:00, 2026-05-13 10:15 - 12:00, 2026-05-20 10:15 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Mamas su vaikais kviečiame į susitikimus bibliotekoje – „Mamų ir vaikų rytmečius“ su Rasa Mizgiriene.
Mažųjų dalyvių amžius – nuo 6 mėnesių iki 3 metų. Susitikimai vyks kiekvieną trečiadienį Vaikų edukacijos erdvėje nuo 10.15 val.
Susitikimų tikslas – atrasti ir išmokti naujų žaidimų su vaikais, išjudinti ir auginti jų gyvybines galias: ritmo pojūtį, smulkiąją motoriką, pastabumą, muzikalumą, dėmesio koncentraciją, pratintis prie veiklos būryje bendraamžių. Prisiminsime liaudiškas melodijas, senelių tradicijas, kai mamos tarp darbų turėdavo vos keletą laisvų minučių ir prisėsdavo pažaisti su savo mažyliais.
Būtina registracija. Daugiau informacijos ir registracija tel. +370 682 47 058 (Rasa Mizgirienė).
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

„Rezervuoju valandą tylos“: skaitymo laikas vaikams ir jaunimui
2026-04-29 16:00 - 17:00, 2026-05-13 16:00 - 17:00, 2026-05-20 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Savarankiško skaitymo laikas vaikams ir jaunimui „Rezervuoju valandą tylos“ – tai kvietimas skirti valandą tik sau ir knygai. Vaikų ir jaunimo edukacijos erdvėse laukia ramybės kupinas laikas, kviečiantis atsitraukti nuo kasdienio šurmulio ir pasinerti į istorijas, slypinčias knygos puslapiuose.
Galite atsinešti savo mėgstamą knygą arba išsirinkti naują vietoje – svarbiausia, kad tai būtų metas, kai skaitymas tampa asmenine tylos oaze.
Trečiadieniais susitinkame bibliotekoje, kad visi kartu rezervuotume valandą tylos su knyga.
Daugiau informacijos telefonu 0 445 72 134 arba elektroniniu paštu jaunimas@kretvb.lt.
—
Renginio metu gali būti fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

#NLBS. Tomo Mylistos knygos „Blogos manieros“ pristatymas
2026-04-29 18:00 - 19:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į debiutinio Tomo Mylistos romano „Blogos manieros“ pristatymą Kretingos bibliotekoje.
Tai knyga, kuri įtraukia nuo pirmųjų puslapių – šmaikšti, atvira ir provokuojanti. Joje atpažįstamas pasaulis, kuriame vertybės kartais apsiverčia aukštyn kojomis, o žmogui tenka pačiam ieškoti savo kelio tarp teisinga ir neteisinga.
Tomas Mylista – ne tik rašytojas, bet ir įvairialypės patirties žmogus. Kaip pats juokauja, ankstesniame gyvenime jis buvo baobabas – stovėjo tūkstantį metų ir nieko neveikė, todėl dabar, būdamas žmogumi, stengiasi išbandyti kuo daugiau. Gyvenęs skirtingose šalyse, dirbęs įvairiausius darbus – nuo diplomato iki finansininko – šiandien jis leidžiasi į dar vieną nuotykį: literatūrą.
Romane „Blogos manieros“ pasakojama apie septyniolikmetį Joną, kurio gyvenimas kupinas sudėtingų patirčių, pasirinkimų ir vidinių lūžių. Tai brandos istorija apie atsakomybę, savęs paieškas ir augimą.
„Tai tikras emocijų ir patirčių kokteilis. Skaitydamas galbūt piktinsiesi, galbūt juoksiesi, tačiau abejingų ši knyga nepaliks. Energingai, nepagražinta kalba pasakojama istorija apie paslaptis, išgyvenimą, nuotykių troškimą ir meilę – tarsi įtemptas filmas apie mūsų netolimą praeitį“, – sako literatūros apžvalgininkas Audrius Ožalas.
Renginio metu kviesime ne tik klausytis, bet ir diskutuoti – apie knygą, gyvenimą ir pasirinkimus, kurie formuoja mūsų istorijas.
Nacionalinės Lietuvos bibliotekų savaitės „Skaityk tarp eilučių“ renginys.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Knygų namai ir jų sargai“
2026-05-05 10:30 - 11:30, 2026-05-11 10:30 - 11:30 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 klasių mokinius į edukacinę ekskursiją „Knygų namai ir jų sargai“ Kretingos bibliotekoje.
Edukacijos metu mokiniai susipažins su bibliotekos erdvėmis, bibliotekininkų darbu, knygų pasauliu ir skaitymo svarba. Žaismingų veiklų ir viktorinos principu pateikiamų klausimų pagalba vaikai mokysis orientuotis bibliotekoje, sužinos pagrindines jos taisykles, kaip knygos pasiekia skaitytojus, išgirs įdomių istorijų ir bibliotekos paslapčių.
Edukacija skatina mokinių smalsumą, meilę knygoms ir norą savarankiškai lankytis bibliotekoje ateityje.
Registracija telefonu 0 445 72 135 ir el. paštu simona.gagilaite@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Jaunimo klubo „YAP“ susitikimas
2026-05-05 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame jaunimą prisijungti prie jaunimo klubo „YAP“ susitikimų Jaunimo edukacijos erdvėje – vietoje, kur gimsta idėjos, mezgasi draugystės ir stiprėja jaunimo balsas.
Kartą per savaitę, antradieniais, vykstantys susitikimai yra nenuobodūs, kupini staigmenų, atvirų pokalbių ir prasmingų veiklų. „Kretinga – Lietuvos jaunimo sostinė 2025“ savanoriai neišsiskirstė – jie ir toliau aktyviai planuoja veikti, įsitraukti bei būti ten, kur reikia pagalbos ar idėjų realizavimo.
Rankų sudėję tikrai nebūsime. Siekiame būti matomi ir girdimi, kurti, inicijuoti pokyčius ir atstovauti jaunimo interesams. Prisijunk ir tapk jaunimo bendruomenės dalimi, kurioje tavo balsas svarbus.
Informacija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Filmo „Per arti“ peržiūra ir susitikimas su režisiere Austėja Urbaite
2026-05-05 18:00 - 20:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į išskirtinį kino vakarą Kretingoje – psichologinės dramos „Per arti“ peržiūrą ir susitikimą su filmo režisiere Austėja Urbaite.
Filmas „Per arti“ (2023, rež. Austėja Urbaitė; N-13) – jautri ir įtaigi psichologinė drama apie šeimos ryšius, kultūrinius skirtumus ir emocinį artumą.
Filme pasakojama apie prancūzų porą, įsivaikinusią brolį ir sesę iš Lietuvos. Vaikams prisitaikyti prie naujos aplinkos padeda lietuvė vertėja Gabrielė, laikinai apsigyvenusi kartu. Tačiau greitai šeimos idilė sutrikdoma kultūrinių skirtumų, nesuderinamų auklėjimo metodų, bei kovos dėl vaikų prisirišimo.
Trukmė: 105 min. Kalbos: lietuvių, prancūzų (su lietuviškais subtitrais)
Filmas 2023 m. apdovanotas „Sidabrinėmis gervėmis“ už geriausią filmą, geriausią režisūrą ir geriausią garsą.
Po filmo peržiūros kviečiame pasilikti prasmingam susitikimui su režisiere Austėja Urbaite. Tai išskirtinė galimybė iš arčiau pažinti filmo kūrimo procesą, išgirsti kūrėjos įžvalgas bei kartu aptarti filme keliamas temas – šeimos santykius, kultūrinius skirtumus, emocinį artumą ir šiandienos visuomenės iššūkius.
Šis renginys yra „Lietuvos kino klubo“, veikiančio prie Lietuvos kinematografininkų sąjungos, inicijuojamo projekto „5 dienos festivalis“ dalis. Festivalis vyksta visus metus – kiekvieno mėnesio 5 dieną – ir suburia kino kūrėjus bei žiūrovus skirtinguose Lietuvos miestuose ir miesteliuose.
Gegužės 5 dieną festivalio renginiai vyks net 15 Lietuvos vietovių, o Kretinga – viena iš jų. Tai puiki proga tapti gyvos kino bendruomenės dalimi, patirti kiną ne tik kaip žiūrovui, bet ir kaip aktyviam dalyviui.
—
Renginį organizuoja Kretingos rajono savivaldybės M. Valančiaus viešoji biblioteka, bendradarbiaudama su Lietuvos kinematografininkų sąjunga ir „Lietuvos kino klubu“.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Susitikimas su poetu ir reperiu Pijumi Opera
2026-05-06 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į įkvepiantį susitikimą su Lietuvos bibliotekų iniciatyvos „Metai su knyga“ ambasadoriumi – poetu ir reperiu Pijumi Opera. Šiame susitikime vyks gyvas pokalbis apie skaitymą, kūrybą ir muziką natūraliai įtrauks tiek literatūros gerbėjus, tiek dar tik atrandančius knygų pasaulį.
Ketverių išmokęs skaityti, o šešerių jau pradėjęs kurti dainas, Pijus sako, kad būti iniciatyvos „Metai su knyga“ ambasadoriumi jam džiugu todėl, kad yra matomas kaip žmogus, kuriam rūpi knyga, ir viliasi galėsiantis prisidėti, kad knyga mūsų visuomenei rūpėtų dar labiau.
Talentingasis reperis – tikras įkvėpimas jaunimui. Savo renginiuose, televizijos laidose jis įrodo, kad repuoti galima apie viską, o poezija ir apskritai literatūra yra visai nenuobodūs dalykai.
Įsitikinęs, kad skaitymas neturėtų būti veiksmas, primestas prievarta – jis turi „ištikti“ natūraliai, kol galiausiai be jo taps tiesiog neįmanoma gyventi, Pijus Opera kviečia į nuotaikingą, pilną netikėtų atradimų pašnekesį visus tuos, kuriuos jau „ištiko“ skaitymas, ir tuos, kurie dar tik laukia šio nuotykio.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija „Kviečiu į Pūkuotynę“
2026-05-06 14:15 - 15:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame vaikus leistis į smagią ir kupiną nuotykių edukaciją „Kviečiu į Pūkuotynę“.
Alan Alexander Milne knygos „Pūkuotuko pasaulis“ įkvėpti vaikai kartu su Miku Pūkuotuku keliaus prisiminimų taku ir atras pažįstamas vietas. Atradę Kengos namelį, Ramblių urvą, Nulėpausio užkampį, Jonuko namą atliks įvairias užduotis. Padės Mikei Pūkuotukui atsiminti draugus ir kartu patirs smagių nuotykių.
Registracija ir informacija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Sensoriniai skaitymai „Op paskui Zuikį Puikį“
2026-05-07 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 5–7 metų vaikus į sensorinius skaitymus „Op paskui Zuikį Puikį“ ir patirti smagią, pojūčiais praturtintą pažintį su knyga.
Kviečiame kartu su ilgaausiu keliauti į zuikių mokyklą: praustis, ruoštis, susidėti kuprinę, ir smagiai krimsti Zuikių mokyklos mokslus bei pasitelkus sensorinius pojūčius patirti skaitymo džiaugsmą.
Informacija ir registracija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Virtualios realybės patirtys „Angelų takais“ ir „Pasaulių sutvėrimas“ Kretingoje
2026-05-08 10:00 - 2026-05-10 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame pasinerti į išskirtines virtualios realybės patirtis, įkvėptas Mikalojaus Konstantino Čiurlionio kūrybos, kuriose menas ir technologijos susilieja į įtraukiančią pojūčių kelionę.
Gegužės 8–10 dienomis Kretingoje viešės dvi virtualios realybės patirtys, įkvėptos M. K. Čiurlionio kūrybos – „Angelų takais“ ir „Pasaulių sutvėrimas“. Projektai bus pristatomi Kretingos rajono savivaldybės M. Valančiaus viešojoje bibliotekoje, kviečiant žiūrovus į unikalią meno, technologijų ir asmeninės patirties kelionę.
Dviguba patirtis
Anot organizatorių, virtuali realybė tampa vis svarbesne edukacine priemone, leidžiančia šiuolaikinei auditorijai naujai atrasti klasikinį meną. Šį kartą projektas Kretingoje išsiskirs tuo, kad žiūrovai galės patirti abi virtualios realybės patirtis.
„Angelų takais“ jau išvydo daugiau nei 500 tūkst. žiūrovų Lietuvoje ir užsienyje. Lankytojai savo atsiliepimuose dažnai mini ramybės, susikaupimo, vidinio balanso pojūtį. Patirtis kviečia keliauti per simbolinius M. K. Čiurlionio paveikslų peizažus, kuriuose susipina mitologiniai motyvai, gamtos vaizdiniai ir dvasinės temos.
Tuo tarpu „Pasaulių sutvėrimas“ – pažangesnė virtualios realybės patirtis, kurioje žiūrovas tampa aktyviu kelionės dalyviu. Šią kelionę jau išbandė daugiau nei 150 tūkst. žmonių, ji buvo pristatyta daugiau nei 70 Lietuvos miestų ir miestelių bei sulaukė tarptautinio įvertinimo.
Siekis pasiekti platesnę auditoriją
Pasak projekto #PoLietuvą vadovės Austėjos Staniulevičiūtės, sugrįžimas į Kretingą gimė iš noro šias patirtis padaryti prieinamas kuo platesnei auditorijai.
„Tikiu, kad šias patirtis svarbu pamatyti tiek tiems, kurie dar tik ruošiasi pirmam susitikimui su M. K. Čiurlionio kūryba, tiek tiems, kurie jau yra patyrę ir nori dar kartą sugrįžti“, – teigia ji.
Bilietus bei dovanų kuponus galima įsigyti internetu arba renginio vietoje gegužės 8–10 dienomis. Vietų skaičius ribotas.

Ankstyvojo skaitymo užsiėmimas „Pupų sodas“
2026-05-08 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 1–2 metų vaikučius į ankstyvojo skaitymo užsiėmimą „Pupų sodas“ – patirti pasaką per įvairius pojūčius: pamatyti, išgirsti, užuosti, paliesti. Žaisdami patirsime smagių nuotykių ir auginsime draugystę su knyga.
Skaitydami vaikams ir su vaikais turtiname jų kalbą ir vaizduotę.
Būtina registracija užpildžius formą. Informacija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Tarptautinis jaunimo demokratijos festivalis „Europa 2050“
2026-05-14 09:00 - 2026-05-15 18:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Dvi dienas Kretingos rajono savivaldybės M. Valančiaus viešojoje bibliotekoje vyks tarptautinis jaunimo demokratijos festivalis (CBYDF) „Europa 2050“, organizuojamas įgyvendinant tarptautinį projektą „D-EFFECT“.
Gegužės 14–15 d. festivalis suburs jaunimo atstovus ir projekto partnerius iš Lietuvos, Lenkijos, Danijos, Vokietijos ir Švedijos. Renginio tikslas – stiprinti jaunimo pilietinį įsitraukimą, skatinti dialogą su sprendimų priėmėjais ir plėtoti bendradarbiavimą Pietų Baltijos regione, ypatingą dėmesį skiriant mažesnių miestų įtraukimui.
Dėmesys jaunimo balsui ir ateities temoms
Festivalio programoje numatyti pranešimai, diskusijos ir praktinės veiklos, orientuotos į jaunimo dalyvavimą demokratiniuose procesuose. Pagrindinė renginio tema – „Europa 2050“, kviečianti jaunimą reflektuoti apie ateities visuomenę ir savo vaidmenį joje.
Pirmąją dieną vyks pagrindiniai pranešimai, kuriuos skaitys jaunimo ugdymo ir pilietiškumo ekspertai Aidas Gedminas ir Paulius Pakutinskas. Jie aptars jaunimo galimybes daryti įtaką politiniams procesams bei demokratijos veikimą šiuolaikinėje, ypač skaitmeninėje, aplinkoje.
Vėliau dalyviai dirbs grupėse, kuriose analizuos aktualias temas – jaunimo įsitraukimą į politiką, socialinių tinklų poveikį demokratijai, jaunimo vaidmenį vietos savivaldoje ir Europos ateities scenarijus. Diskusijų rezultatai bus pristatyti bendrai auditorijai ir aptarti kartu su projekto partneriais.
Praktinės veiklos ir bendradarbiavimas
Antroji festivalio diena bus skirta praktiniams užsiėmimams ir patirčių apibendrinimui. Jaunimas dalyvaus improvizacijos metodais grįstoje mokymų sesijoje, kurią ves aktorė ir režisierė Elžbieta Latėnaitė. Šios veiklos orientuotos į saviraiškos, argumentavimo ir aktyvaus dalyvavimo gebėjimų stiprinimą.
Programoje taip pat numatyta projekto veiklų vertinimo sesija bei dirbtuvės, skirtos tarpvalstybinio bendradarbiavimo ir jaunimo įtraukimo metodams aptarti.
Jaunimo organizacijų mugė
Gegužės 15 d. vyks jaunimo organizacijų ir iniciatyvų mugė, kurios metu savo veiklą pristatys su jaunimu dirbančios organizacijos. Tai galimybė ne tik supažindinti jaunimą su siūlomomis veiklomis ir įsitraukimo galimybėmis, bet ir pristatyti Lietuvos patirtį tarptautiniams partneriams.
Tarptautinis kontekstas ir vietos reikšmė
Festivalis yra svarbi projekto „D-EFFECT“ dalis, siekianti kurti ir išbandyti jaunimo demokratijos festivalių modelį Pietų Baltijos regione. Kretingoje vyksiantis renginys – vienas iš tarptautinių šio modelio įgyvendinimo etapų.
Renginys prisideda prie Kretingos, kaip jaunimui atviros ir tarptautiniam bendradarbiavimui aktyvios savivaldybės, stiprinimo, sudarant galimybes vietos jaunimui įsitraukti į tarptautines iniciatyvas ir diskusijas.
Projektas finansuojamas „Interreg South Baltic“ programos lėšomis. Partnerės teisėmis renginį organizuoja Kretingos rajono savivaldybės M. Valančiaus viešoji biblioteka.
SVARBU: Gegužės 14–15 d. bibliotekoje bus teikiama tik knygų skolinimosi paslauga.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Mažųjų šeštadienis „Draugadienio pasakaitės“
2026-05-16 11:00 - 12:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
3–6 m. vaikučius kartu su tėveliais kviečiame į mažųjų šeštadienį „Draugadienio pasakaitės“ – smagią, kūrybišką ir draugystę ugdančią patirtį visai šeimai.
Pačiame draugiškiausiame Mažųjų šeštadienyje leisimės į nuotykius su M. Marcinkevičiaus knygos „Draugystė ant straublio galo“ herojais. Kartu dainuosime musių chore, gaudysime vaivorykštę, žaisime linksmus draugystės žaidimus ir kursime spalvingus draugų portretus. Tai jauki erdvė mažiesiems pažinti draugystės džiaugsmą, lavinti kūrybiškumą ir stiprinti ryšį su tėveliais.
Su nekantrumu Jūsų laukiame nepamirštamame draugadienyje!
Būtina registracija užpildžius formą. Informacija telefonu 0 445 78 985 arba elektroniniu paštu vaikai@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Patyriminis užsiėmimas „Emocijų labirintai: kaip susidraugauti su savo jausmais“
2026-05-19 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame 12–18 m. jaunimą į praktinę ir įtraukiančią patirtį – patyriminį užsiėmimą „Emocijų labirintai: kaip susidraugauti su savo jausmais“.
Šis užsiėmimas skirtas geriau pažinti savo emocijas ir išmokti paprastų būdų, kaip su jomis tvarkytis kasdienėse situacijose. Jo metu dalyviai susipažins su emocijų spektru, mokysis atpažinti ir įvardyti savo jausmus, išbandys kvėpavimo bei dėmesingumo (mindfulness) praktikas, padedančias mažinti įtampą. Taip pat patirs, kaip kvapai (eteriniai aliejai) gali veikti emocinę savijautą, ir atliks kūrybines dėkingumo praktikas, stiprinančias emocinį atsparumą bei pozityvų santykį su savimi.
Užsiėmimas vyksta saugioje, palaikančioje atmosferoje, be vertinimo ar spaudimo dalintis, todėl tinka ir uždaresniems jaunuoliams.
Būtina registracija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Edukacija-ekskursija „Detektyvas bibliotekoje“
2026-05-21 10:00 - 11:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Edukacija-ekskursija „Detektyvas bibliotekoje“ – kviečiame leistis į smagią pažintinę misiją ir atrasti biblioteką detektyvo akimis.
Ar tikrai žinai viską apie Kretingos rajono savivaldybės M. Valančiaus viešąją biblioteką? Ar esi atkreipęs dėmesį į mažiausias smulkmenas? Ar esi pastabus ir smalsus? Ši edukacija kviečia susipažinti su biblioteka per detektyvo „padidinamąjį stiklą“. Valandai tapę ypatingą misiją atliekančiais detektyvais, bibliotekoje ieškosite paslėptų objektų ir spręsite užuominas.
Ar pavyks viską „susekti“? Paprasta nebus, tačiau smalsumas, pastabumas ir komandinis darbas padės atskleisti bibliotekos paslaptis ir pažinti ją visai kitu kampu.
Būtina registracija telefonu 0 445 72 134 arba elektroniniu paštu jaunimas@kretvb.lt.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.

Alberto Gursko kaligrafijos darbų parodos pristatymas ir susitikimas su autoriumi
2026-05-21 16:00 - 17:00 | Kretingos rajono savivaldybės M. Valančiaus viešoji biblioteka, J. K. Chodkevičiaus g. 1B, Kretinga, 97130, Lietuva
Kviečiame į susitikimą su kaligrafijos meistru Albertu Gursku ir jo parodos „Laiškai Lietuvai ir Žemaitijai“ pristatymą, kuriame turėsite galimybę iš arti susipažinti su autoriaus kūryba ir išgirsti įžvalgas apie rašto meno subtilybes.
Renginio metu autorius pasidalins savo kūrybine patirtimi, papasakos apie kaligrafijos kelią bei kūrinių atsiradimo istorijas. Po pristatymo kviesime apžiūrėti parodą, kurioje atsiskleidžia lietuviško žodžio grožis ir vizualinė harmonija.
Paroda veiks iki gegužės 30 d.
—
Renginio metu bus fotografuojama ir filmuojama.
SVARBU. Jei nepageidaujate būti fotografuojami ir (ar) filmuojami arba nesutinkate su nuotraukų ir (ar) vaizdo medžiagos su Jumis viešinimu, prašome apie tai informuoti renginio organizatorių arba fotografą.
